Xbox (სერია)

Xbox — ვიდეო თამაშების კონსოლების სერია, რომელიც შედგება ოთხი ძირითადი სახლის ვიდეო თამაშების კონსოლის ხაზისგან, აგრეთვე აპლიკაციებისგან (თამაშები), სტრიმინგ სერვისისგან Xbox Cloud Gaming და ონლაინ სერვისებისგან, როგორიცაა Xbox network და Xbox Game Pass. ბრენდს აწარმოებს Microsoft Gaming, Microsoft-ის განყოფილება.

ორიგინალი Xbox გამოვიდა ჩრდილოეთ ამერიკაში 2001 წლის 15 ნოემბერს, იაპონიაში 2002 წლის 22 თებერვალს, ხოლო ავსტრალიასა და ევროპაში 2002 წლის 14 მარტს, რაც Microsoft-ის შემოსვლას ნიშნავდა სათამაშო კონსოლების ბაზარზე. როგორც ვიდეო თამაშების კონსოლების მეექვსე თაობის წევრი, Xbox კონკურენციას უწევდა Sony-ს PlayStation 2-ს, Sega-ს Dreamcast-ს (რომლის გაყიდვებიც აშშ-ში Xbox-ის გამოშვებამდე შეწყდა) და Nintendo-ს GameCube-ს. 2022 წელს Microsoft-მა გააფართოვა სათამაშო ბიზნესი და Xbox-ის სტრუქტურული ცვლილებების შემდეგ ის ახლად ჩამოყალიბებული Microsoft Gaming განყოფილების ნაწილად აქცია. Microsoft Gaming-ის ფარგლებში, Xbox-ის პირველი მხარის გამომცემლები არიან Xbox Game Studios, ZeniMax Media (Bethesda Softworks) და Activision Blizzard (Activision, Blizzard Entertainment და King), რომლებსაც ეკუთვნით მრავალი სტუდია და წარმატებული ფრენჩაიზები. ის აგრეთვე ცნობილია ოთხი საკულტო ღილაკით (20px|X, 20px|Y, 20px|B, 20px|A).

ორიგინალი Xbox-ის გაყიდვები 2006 წლის მაისისთვის 24 მილიონ ერთეულზე მეტს შეადგენდა. Microsoft-ის მეორე კონსოლი, Xbox 360, გამოვიდა 2005 წელს და 2015 წლის ოქტომბრის მონაცემებით 86 მილიონი ერთეული გაიყიდა. მესამე კონსოლი, Xbox One, გამოვიდა 2013 წლის ნოემბერში და გაიყიდა 58 მილიონი ერთეული. Xbox-ის კონსოლების მეოთხე ხაზი, Xbox Series X და Series S, გამოვიდა 2020 წლის ნოემბერში. Xbox-ის ხელმძღვანელია ფილ სპენსერი, რომელმაც 2014 წლის მარტში ყოფილი ხელმძღვანელი მარკ უიტენი ჩაანაცვლა.

გალერეა

რესურსები ინტერნეტში

სქოლიო

კატეგორია:Xbox
კატეგორია:2000-იანი წლები ვიდეო თამაშებში
კატეგორია:2000-იანების სათამაშოები
კატეგორია:2001 წელი ვიდეო თამაშებში
კატეგორია:2010-იანი წლები ვიდეო თამაშებში
კატეგორია:2010-იანი წლების სათამაშოები
კატეგორია:2001 წლის კომპიუტერთან დაკავშირებული სიახლეები
კატეგორია:სახლის ვიდეო თამაშების კონსოლები
კატეგორია:Microsoft-ის ვიდეო თამაშების კონსოლები
კატეგორია:Microsoft Gaming
კატეგორია:2001 წელს წარმოდგენილი პროდუქტები